# Humanitāro un sociālo zinātņu institūta

**DOCENTS**

**Galvenie uzdevumi un pienākumi**

1. Docenta galvenais uzdevums ir kvalificēti veikt zinātniskos pētījumus vēstures un arheoloģijas zinātnes nozares Latvijas vēstures apakšnozarē, sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. piedalīties Daugavpils Universitātes un tās struktūrvienību, kā arī studiju programmu, darba un kvalitātes vērtēšanas un izglītības sistēmas zinātniskās attīstības un pilnveidošanas procesos;

2.2. vadīt promocijas, maģistra, bakalaura un studiju darbu izstrādi;

2.3. nodrošināt augstas kvalitātes studijas doktora, maģistra un bakalaura studiju programmās, veidojot un lasot lekciju kursus, vadot seminārus/praktiskās nodarbības, organizējot pārbaudījumus šādos studiju kursos:

|  |  |  |
| --- | --- | --- |
| Studiju programma | Studiju kursa nosaukums | KP |
| ABSP “Vēsture” | Pasaules vēsture: Seno laiku vēsture | 2 |
| ABSP “Vēsture” | Ievads vēstures zinātnē | 2 |
| ABSP “Vēsture” | Vecā Derība kā vēstures avots | 2 |
| ABSP “Vēsture” | Varas uztvere senajā pasaulē | 2 |
| AMSP “Vēsture” | Vēstures ideja | 2 |
| AMSP “Vēsture” | Vēstures metodoloģijas | 2 |
| AMSP “Vēsture” | Pētnieciskā projekta tēmas analīze | 2 |
| AMSP “Vēsture” | Pētnieciskā projekta koncepcijas analīze | 2 |

2.4. izstrādāt jaunus studiju kursus, iesaistīties jaunu studiju programmu izstrādē;

2.5. pilnveidot pedagoģisko kvalifikāciju Latvijas un ārvalstu augstskolās vai zinātniskās institūcijās;

2.6. vadīt vieslekcijas ārvalstu augstskolās;

veicot zinātnisko darbību, nodrošināt zinātnisko pētījumu objektivitāti;

2.7. informēt sabiedrību par savu zinātnisko pētījumu rezultātiem, kā arī savas kompetences ietvaros sniegt konsultācijas un eksperta atzinumus;

2.8. popularizēt zinātnes sasniegumus un atziņas, sniegt atzinumus par moderno tehnoloģiju un organizatorisko paņēmienu izmantošanas iespējām Latvijas tautas labklājības un valsts saimnieciskās konkurētspējas attīstībai;

2.9. pilnveidot savu zinātnisko kvalifikāciju un piedalīties jaunu zinātnieku sagatavošanā;

2.10. pārtraukt zinātniskos pētījumus, ja tie, pēc zinātnieka atzinuma, var radīt draudus cilvēcei, sabiedrībai vai dabai, un informēt par to sabiedrību;

2.11. piedalīties tādu zinātnisko pētījumu uzdevumu formulēšanā, kuru mērķis ir attīstīt Latvijas saimniecisko konkurētspēju un nacionālo identitāti;

2.12. piedalīties izglītības sistēmas zinātniskās attīstības un pilnveidošanas procesā;

2.13. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtības” 3.1.punktu.

2.14. izstrādāt, vadīt vai darboties starptautiskos un Latvijas projektos: ES pētniecības un inovācijas pamatprogrammā “Apvārsnis Eiropa 2021-2027”, starptautiskās sadarbības atbalsta programmā COST, Erasmus+, Latvijas Zinātnes padomes finansētos projektos, Latvijas Republikas Kultūras ministrijas, VKKF, Valsts pētījumu programmas projektos, Mūžizglītības programmas projektos u.c.;

2.15. zinātniskajā darbībā nodrošināt sadarbību ar industriju, pašvaldībām un citiem pasūtītājiem;

2.16. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.17. sekot vēstures un arheoloģijas zinātnes nozares Latvijas vēstures apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.18. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.19. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.20. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personas ar doktora grādu vēsturē vai tam līdzvērtīgu doktora grādu humanitārajās zinātnēs.

2. Pēdējos sešos gados zinātnes nozarei atbilstošas zinātniskās publikācijas *Web of Science*, *Scopus* vai citos indeksētos zinātniskajos izdevumos.

3. Iemaņas vadīt un organizēt lekcijas, pētniecisko darbu, seminārus un citus akadēmiskus un zinātniskus pasākumus.

4. Pieredze projektu pieteikumu sagatavošanā un īstenošanā.

5. Valsts valodas prasme atbilstoši Valsts valodas likumam, angļu valodas prasme C1 līmenī.

6. Datorprasmes pieredzējuša lietotāja līmenī: *MS Word, Excel, PowerPoint*.